open-index/open-wikipedia-markdown huggingface dataset:
Nemuro yarimoroli

**Nemuro yarimoroli** (根室半島 *Nemuro-hantō*) – Yaponiyadagi Xokkaydo orolining sharqiy sohilida joylashgan yarimoroldir. Yarimorol Nemuro shahrining tarkibiga kiruvchi, uning sharqiy qismidagi uzunligi 30 kilometr, eni 19 kilometr boʻlgan maydondadir. Nemuro yarimorolining sharqiy chekkasida joylashgan Nosappu burni Xokkaydo orolining eng sharqiy nuqtasi hisoblanadi. Shimoliy qirgʻoqlari Nemuro koʻrfaziga, janubiy sohillari esa Tinch Okeaniga tutashgan. Nemuro yarimorolidan sharqqa tomon choʻzilgan hududlarda Rossiya tomonidan boshqariladigan ammo Yaponiya ham egalikka daʼvo qiladigan Habamai arxipelagi orollari joylashgan. Yarimorolida kichik hajmli Hanasaki porti mavjud. 1991-yildan beri Kuril orollaridan kelgan rus baliqchilariga oʻz baliqlarini Hanasaki portida sotish uchun kirishga ruxsat berilgan.

## Iqlimi
Nemuro yarim orolining katta qismi nam kontinental iqlimga ega (Koppen Dfb). Biroq, mavsumiy kechikish fenomeni taʼsiri tufayli, yoz mavsumining oʻrtasi koʻpincha avgust oyining ikkinchi yarmi va sentyabr oyining birinchi yarmiga toʻgʻri keladi. Masalan, Nosappu burnida bahor koʻpincha may oyining oxirlarida keladi va baʼzi yillarda qish hatto iyun oyining oxirlarida ham davom etadi. 1983-yilda uzluksiz sovuq havo oqimi tufayli hududda qish iyul oyining oxirigacha tugamadi va avgust oyida birdan yoz fasli boshlanib ketdi. Shuningdek, iyun oyida maksimal harorat 12 °C dan oshmadi.

Iyun oyida Nemuroda Yaponiyadagi eng erta – soat 3:30da quyosh chiqishini kuzatish mumkin. Iqlimi sabab, sakura gullash mavsumi Nemuroda barcha mintaqalarga qaraganda kechroq boshlanadi.
## Hayvonot olami
Yarim orolda yashovchi qushlar orasida puffino, oqqush, Blakiston boyqushi, oq dumli suvburgut, Steller dengiz burguti, qora oʻrmonchi, dala gʻozi va yapon turnasi kabilar mavjud. Yarimorol hududida tulki, kiyik va burunduq kabi hayvonlar ham koʻp uchraydi.
## Manbalar
Buray

**Buray Hoşsöz** (1984-yil 15-iyunda tugʻilgan) - kiprlik turk  pop qoʻshiqchisi. 

## Karyera
Burayning *1 Şişe Aşk* debyut albomining bosh qoʻshigʻi"İstersen" edi.  Qoʻshiq matni Goʻzde Anchel tomonidan yozilgan boʻlib, Burayning oʻzi bastalagan va aranjirovka qilgan. Vaqt oʻtishi bilan qoʻshiq ommalasha boshladi. Radio va raqamli platformalarda koʻpaydi.  Qoʻshiq Turkcha Top 20 reytingida birinchi oʻrinni egalladi.  Ikkinchi klip “Sen sevda misin”  qoʻshigʻi uchun chiqarildi.  Shundan so‘ng “Kimsenin suçu yok” qo‘shig‘iga ishlangan klip suratga olindi. 

Keyinchalik Buray yana ikkita albomini chiqardi. 2016-yilda *Sahiden* va 2018-yilda *Kehanet*, jumladan, "Aşk mı Lazım", "Aşk Bitsin", "Deli Divane" va "Kabahat Bende" nomli albomlarini chiqargan.

## Diskografiya
Faoliyati davomida u toʻrtta studiya albomi va ikkita remiks albomini chiqardi. 

### Albomlar

#### Studiya albomi

#### Remix albomlar

### Qoʻshiqlari

* "Hayot surer" (2014)
* "Ben Ölmeden Önce" ( Emrah Karaduman bilan) (2019)
* "Ashka Extra'nı Kat" (2019)
* "Rampapapam" ( Feride Hilol Akin va KÖK$VL bilan) (2020)
* "Deli qiz" (2020)
* "Aşk Ne Güzel Şey" (Erkin Arslan va Evrencan Gunduz bilan) (2020)
* "Senin yuzunden" (Arem Özguch va Arman Aydin bilan) (2020)
* "Chift Gökkuşağı" ( *Ada Masalı* uchun saundtrek) (2021)
* "1938" (Erkin Arslon bilan)
* "Iblis bilan bitimlar" (Ilkay Sencan bilan) (2022)
* "Aşk Yeniden" ( *Yeni Türkü Zamansız* ) (2022)
* "Kara Gözlüm" (Emrah Karaduman bilan) (2022)
* "Yangin Var" (Arem Özguch va Arman Aydin bilan) (2022)
* "Girdap" (2022)
* "Mana tong otdi" (Erk Emindeyi bilan) (2022)
* "Yok Mu?" (2022)
* "O'z-o'zini boshqarish" (2023)
* "Beni Affet" (Ceren Gyundog'du bilan) (2023)
* "Olmusum Leyla" (2023)
* "Yaz Yağmuru" ( *Serdar Ortach Sharkilari 2-jild* ) (2023)

### Musiqa videolar

### Grafikalar

## Maʼlumotnomalar
Halit Özgür Sarı

**Halit Özgür Sarı** (1993-yil 4-oktyabrda tugʻilgan) – turk aktyori va modeli.

## Yoshlik yillari
Halit 1993-yilda Turkiyaning Istanbul shahrida tugʻilgan. Oʻrta maktabni tugatgandan soʻng Istanbul Bilgi universitetining iqtisod fakultetini tamomlagan. U oʻrta maktab va kollej yillarida model boʻlib ishlagan va koʻplab brendlarning yuziga aylangan. Turk aktrisasi Esra Qizildoʻgʻandan aktyorlik sirlarini oʻrgangan va Basic and Advanced Acting Craft Studio studiyasida Enginay Kanat yordamida kamera qarshisida mahoratini oshirgan.

## Faoliyati
2018-yilda oʻz faoliyatini koʻplab seriallarda rol oynashdan boshlagan va shulardan biri Mehmet Bozdag suratga olgan *[[Ertoʻgʻrul (serial)|Diriliş: Ertugʻrul]]* serialida Selcan Hatun oʻgʻli Suleyman Alp rolini ijro etgan Keyinchalik Netflix tomonidan 2020-yilda suratga olingan " *Himoyachi* " filmida „Orif“ rolini oʻynaydi. Shuningdek, u *[[Kırmızı Oda|"Qırmızı Oda]]* " serialida „Klinik Muduru Murat“ rolini oʻynagan va serial TV8 telekanalida efirga uzatilgan. U qisqa vaqt ichida katta loyihalarda ishtirok etishi bilan tanilgan. 2021'da Kardeşlerim kinoda Yiğit Koçak bilan bashrolda ijro etgan.

## Shaxsiy hayoti
Halit yoshligidan "Fenerbaxche" futbol klubining ashaddiy muxlisi boʻlgan va oʻsha paytlarda kosmonavt boʻlishni orzu qilganini aytgan. Shuningdek, u juda koʻp uxlashini va kimdir uni uygʻotmagancha oʻzi uygʻonmasligini, lekin hech qachon hech qayerga kechikmasligini aytadi. Uni Instagramda 1 million kuzatuvchilari bor.

## Filmlardagi ishtiroki

## Manbalar


## Yana qarang

* 
*
Qirol Abdulaziz stadioni

**Qirol Abdulaziz stadioni** () Saudiya Arabistonining muqaddas poytaxti Makka shahridagi koʻp maqsadli stadion.

## Tavsifi
Bu Makkadagi eng katta stadion boʻlib, hozirda asosan futbol oʻyinlari uchun foydalaniladi. Stadion 38 000 kishini sigʻdira oladi va „Al Vehda“ jamoasining uy stadioni hisoblanadi. Stadion Jiddadagi stadionlar qurilishi va yaqinligi tufayli Jiddaning „Al-Ittihod“ va „Al-Ahli“ klublari tomonidan vaqtincha uy stadion sifatida foydalanilgan.

## Yana qarang

* Saudiya Arabistonidagi futbol stadionlari roʻyxati

## Manbalar
Knorring astragali

**Knorring astragali** () – burchoqdoshlar oilasi, astragal turkumiga kiruvchi koʻp yillik gulli oʻsimlik turi. Oʻzbekiston Respublikasi Qizil kitobiga kamyob, endemik tur sifatida kiritilgan. Samarqand viloyati Nurota va Turkiston togʻ tizmasida tarqalgan.
## Tavsifi
Balandligi 5-7 sm gacha yetadigan past boʻyli, koʻp yillik oʻt oʻsimlik. Poyasi juda qisqa, tashqi tomoni kulrang yoki yashil tusda, butun yuzasi yotiq tuklar bilan qoplangan. Poya pastida joylashgan barglari toʻq yashil, uzunligi 2-5 sm qalami nashtarsimon shaklda, bandining uzunligi 5-15 mm. Yuqorigi bargchalari murakkab, 7-9 tadan juft hosil qilib joylashgan, uzunligi 5-11 mm, kengligi 0,5-1,5 mm, uchi oʻtkirlashgan, oski tomoni tuklar bilan qoplangan. Gullari ikki jinsli,2-3 dona, yakka poya uchida ochiladi. Gultojibarglari sariq yoki toʻq qizil rangda. Gulpoyasining uzunligi 2-3 sm. Hasharotlar yordamida changlanadi. Mart aprel oylarida gullab mevasi mayda pishib yetiladi. Mevasi quruq dukkak meva. Xom dukkagining uzunligi 7 sm, eni 4 mm, sirti oq tuklar bilan qoplangan. Pishib yetilganda qobigʻi jigarrang tusga kiradi. Urug‘i orqali koʻpayadi.

## Tarqalishi va oʻsish sharoiti
Tabiatda kam uchraydi. Samarqand viloyati Nurota va Turkiston togʻ tizmalari hududida uchraydi. Tog‘larning oʻrta qismlarida, yemirilgan togʻ jinslaridan iborat tuproqlarda oʻsadi. Chorva mollarining koʻplab boqilishi va yem xashak sifatida yigʻilishi natijasida areali qisqarib ketgan. Nurota davlat qo‘riqxonasi hududida muhofaza ostiga olingan.
## Manbalar
Mehmed Uzun

**Mehmed Uzun** (1953-yil 1-yanvar – 2007-yil 10-oktabr) – turkiyalik yozuvchi. Turkiyaning Shanliurfa viloyati Siverek shahrida tugʻilgan. 1920-yildan 1990-yilgacha Turkiyada kurd tili taqiqlangan boʻlsa-da, u ushbu tilda asar yozgan. Zamonaviy kurd adabiy tilini shakllantirish va kurdlarning hikoya qilish anʼanasini qayta tiklash yoʻlida koʻp yutuqlarga erishgan. 1977–2005-yillarda u siyosiy qochqin sifatida Shvetsiyada yashab, kurd tilida oʻnlab roman va esselar yozgan. 2005-yil iyun oyida Istanbulga qaytib kelgan. PEN klubi va Shvetsiya yozuvchilar uyushmasi aʼzosi boʻlgan. 2006-yil 29-mayda unda oshqozon saratoni borligi aniqlandi. Stokgolmdagi Karolinska universiteti kasalxonasida davolangach, Turkiyaning Diyarbakir shahriga qaytib kelgan. 2007-yil 10-oktyabrda 54 yoshida vafot etgan.

## Ishlari
Uzun kurd tilida yettita roman nashr ettirgan. Mehmed Uzun 1985-yilda zamonaviy kurd romani boʻyicha oʻzining birinchi ishi – „*Tu“* (Sen)ni nashr ettirdi. Romanlari 1990-yillarda Yevropa tillariga tarjima qilina boshlagan. Uning ikkita kitobi shved tilida nashr etilgan: *Granatäppelblomning* (Anor gullari) va „*I skuggan av en förlorad kärlek“* (Yoʻqolgan sevgi soyasida) romani. Uzun 2001-yilda hikoya qilish anʼanasidagi ishi uchun *Torgny Segerstedt* mukofotiga sazovor boʻlgan.

## Turkiya hukumati bilan ziddiyat
Mehmed Uzun Turkiyada kurd adabiyoti sohasidagi faoliyati tufayli bir necha bor ayblangan. 1976-yil 21-martda hibsga olingan va „separatizm“da ayblanib, Anqara markaziy qamoqxonasiga qamalgan. 1976-yilning yozida sudda u kurdlar va kurd tilining mavjudligini isbotlashga urindi. Prokurorning argumenti koʻra, kurdlar va ularning tilining mavjud emas edi. Buning aksini daʼvo qilgan har bir kishi separatist hisoblanib, unga nisbatan jazo qoʻllangan. U sakkiz oylik qamoq jazosiga hukm qilindi. 1977-yilda Shvetsiyaga joʻnab ketdi.

## Manbalar
Abdulla Shaig

**Abdulla Shaig** (; 1881-yil 25-fevral, Tbilisi – 1959-yil 24-iyul, Boku) – ozarbayjonlik yozuvchi.

## Yoshligi va taʼlimi
Shaig Marneulida 1881-yil 25-fevralida tugʻilgan. Otasi Mustafa Talibzadeh va onasi Mehri Bayramli. Uning otasi Kavkaz musulmonlari idorasida oxun boʻlib, Tbilisi (oʻsha paytda Tiflis) dagi oʻrta maktabda islom huquqi, fors va arab tillaridan dars bergan. 1883-yilda ota-onasi ajrashishgan, onasi ikki oʻgʻli va bir qizi bilan Xurosonga (Eron) koʻchib oʻtgan. Abdulla Shaig keyinchalik maktabda oʻqigan. Oʻsmirlik chogʻida gʻazal yozgan, rus adabiyotidan bir qancha asarlarni fors tiliga tarjima qilgan. 1901-yilda, 20 yoshida u Bokuga kelgan. Keyingi 33 yil davomida xalq taʼlimi sohasida ishlagan.

## Ishlari
Shaig romantist va bolalar yozuvchisi boʻlgan. Uning pyesalari va folklorga oid ertaklari ilk bor. 1906-yildan mahalliy gazeta va jurnallarda chop etilgan. Keyinchalik Sovet Ittifoqidan oldingi Rossiyada ishchilar sinfi duch kelgan qashshoqlik va iqtisodiy sinovlarning ogʻir oqibatlarini tasvirlaydigan qisqa hikoyalar yozishi bilan ham mashhurlikka erishdi. Ozarbayjon madaniyatini targʻib qilishga qaratilgan ilmiy faoliyatiga va biroz ochiq antistalinistik qarashlarga qaramay, u davlat tomonidan taʼqib qilingan deb hisoblanmaydi.

Shaig 1909—1920-yillarda nashr etilgan koʻplab til va adabiyot darsliklari muallifi hamdir. 1918—1920-yillarda Ozarbayjon Demokratik Respublikasining qisqa vaqtli mustaqilligi davrida u hukmron Musovot partiyasini qoʻllab-quvvatlagan.

Shekspir, Defo, Pushkin, Lermontov, Krilov, Gorkiy, Nekrasov, Nizomiy, Firdavsiyning koʻplab asarlarini ozarbayjon va rus tillariga tarjima qilgan.

## Asarlari
Shaigning mashhur asarlaridan baʼzilari:

* *Undelivered Letter*
* *Lady Tigtig*, the inspiration for Pispisa Khanim ve Sichan bey.
* *Weʼre all Rays from the Same Sun*
* *Heroes of Our Century*
## Manbalar
Transport koridori

**Transport yoʻlagi** – umumiy chiziqli hudud boʻlib, unda bir necha transport turlari jumladan, magistral yoʻllar, temir yoʻllar yoki jamoat tranzit yoʻllarni bitta shahar yoki mamlakat hududini umumiy yoʻnalishda kesib oʻtishi tushuniladi. Rivojlanish koʻpincha transport yoʻlaklari atrofida sodir boʻladi, chunki ular juda koʻp odamlarni olib oʻtishi tufayli, Las-Vegas Strip kabi chiziqli aglomeratsiyalarni yoki koʻplab mahalliy chakana savdo maydonlarini transport yoʻlagi boʻylab chiziqli shaklga keltiradi.

2019-yilda transport yoʻlaklari boʻyicha olib borilgan tadqiqotlar va meta-tahlillar natijasi shuni koʻrsatdiki, transport yoʻlaklari hududda iqtisodiy farovonlikni yaxshilagan, ammo atrof-muhitga salbiy taʼsirini koʻrsatgan.

## Misollar

* TEN-T asosiy tarmoq korridorlari – Yevropa Ittifoqida rejalashtirilgan infratuzilma tarmogʻi
* Transport korridori agentliklari – Kaliforniya shtatidagi Orinj okrugidagi pullik yoʻllar uchun maʼmuriy organ.
* Panevropa korridorlari – Markaziy va Sharqiy Yevropada rejalashtirilgan shaharlararo temir yoʻl tarmogʻi
* Gʻarbiy temir yoʻl koridori – Gʻarbiy Irlandiyadagi taklif qilingan temir yoʻl tarmogʻi
* Janubi-sharqiy tezyurar temir yoʻl korridori – Oʻrta Atlantika va Amerika Qoʻshma Shtatlarining janubi-sharqiy qismida tavsiya etilgan tezyurar temir yoʻl tarmogʻi
* Shimoli-sharqiy yoʻlak – Amerika Qoʻshma Shtatlarining shimoli-sharqiy megapolisidagi Amtrak tezyurar temir yoʻl tarmogʻi
* Panama kanali – Atlantika okeani va Tinch okeanini bogʻlaydigan sunʼiy suv yoʻli

## SE Osiyo
Manba: https://institutional.anz.com/insight-and-research/along-the-mekong-new-regional-network-takes-shape

* Shimoliy-Janub iqtisodiy korridori
* Sharq-Gʻarbiy iqtisodiy korridor
* Janubiy iqtisodiy korridor

## Maʼlumotnomalar
Jodugarlar jangi

**Jodugarlar jangi** – ushbu anime 2018-yilda Gege Akutami tomonidan yozilgan mangaga asoslangan boʻlib, Shueisha manga jurnalida bosib chiqarilgan. 2020-yilda esa MAPPA studiyasida seriali animesi yaratildi va birinchi bor Yaponiyaning MBS telekanalida namoish etildi. Jodugarlar jangi animesi ekshen, fentezi va syoʻnen janirlarida yaratilgan boʻlib, 17 yoshga toʻlgan tomoshabinlar koʻrishi tafsiya etilmaydi. Animening birinchi fasli 24 qisimdan iborat boʻlib, 2023-yilda ikkinchi fasli taqdim etildi.

## Syujeti
Yuqori makatab oʻquvchisi Yuji Itadori hamma qatori oddiy bola edi. Lekin hayotida roʻy bergan voqea uning taqdirini oʻzgartirib yubordi. Uning kulub azolari afsonaviy Sukuna barmogʻini topib oladi. Barmoq solingan sehirli tilsim buzulgach uning ichidagi mahluq hammayoqni vayron etib, Itadori va uning sinifdoshlariga hujum qila boshlaydi. Bu vaqtda ibilislar laʼnatiga qarshi kurashuvchi Satoru Gojo ularni himoya qilish va laʼnatni yoʻq qilish uchun yetib keladi. Ammo bularni tezda tugashini hohlagan Itadori Sukunaning barmogʻini yutib yuboradi. Afsonaga koʻra Ryomen Sukuna isimli qudratli ibilisning tanasi boʻlaklarga boʻlinib ketgan va unga ega chiqqan mahuq va odamlarga katta kuch berilar edi. Sukuna tanasinig hamma qismiga ega chiqan mavjudod esa nihoyatda qudratli boʻlib, uni yengishning imkoni boʻlmasdi. Shunday qilib Itadori ham Sukunaning kuchiga ega boʻldi. Bundan xabar topgan laʼnatga qarshi kurashuvchi tashkilot zudlik bilan Itadorini oʻldirishga qaror qiladi lekin Gojo unga maʼlum shartlar qoʻyib uning oʻlim jazosini kechiktiradi. Shartga koʻra Itadori Sukunaning barcha qoldiqlarini topishi va ularni oʻz ichida saqlashi kerak boʻladi. Bu topshiriqni bajarishga tayyorgarlik koʻrish uchun Tokiyo sehirgarlar texnikumiga oʻqishga qabul qilinadi va Itadorining sarguzashtlari shu yerdan boshlanadi.

## Manbalar
* https://amediatv.uz/season/64ad67a0b0a563205b6aaea7
* https://www.viz.com/jujutsu-kaisen
* http://www.shonenjump.com/j/rensai/jujutsu.html
Stephon Ferguson

**Stephon Ferguson** — amerikalik notiq, aktyor va dublyaj ustasi. Martin Luther King Jr. ovozini qayta yaratish bilan tanilgan.

Ferguson Shimoliy Karolina shtatining Fayetteville shahrida tugʻilgan. Oʻrta maktabni tugatgandan soʻng AQSh armiyasiga qoʻshilgan va serjant boʻlib xizmat qilgan. Harbiy xizmatni oʻtaganidan soʻng, 1993-yilda Fayettevilledagi *107.7 The Flava* koʻrsatuvida jonli efirda radio eshittirish bilan shugʻullangan. Oʻn besh yil davomida radio boshlovchisi va yangiliklar muxbiri sifatida faoliyat yuritgan. Ferguson, asosan, Martin Luther king Jr.ning 1963-yilning mart oyi Vashingtonda Ish va Ozodlik uchun soʻzlagan ''„Mening orzuyim bor“'' nutqidagi ovozini qayta yaratgani bilan tanilgan. U, shuningdek, Martin Luther King Jr. ning *[[Birmingem qamoqxonasidan maktub|„Birmingem qamoqxonasidan maktub“]]*, *„Tog‘ cho‘qqisi“* kabi boshqa nutqlarini qayta yaratgani bilan mashhurdir.

Ferguson hozirda Jorjiya shtatining Atlanta shahridagi Greater Piney Grove Baptist cherkovida vazir oʻrinbosari sifatida faoliyat yuritadi.   
 

## Manbalar
Yelena Vladimirovna

**Yelena Vladimirovna Dzyubchuk** (, 1985-yil 19-may, Simferopol, Ukraina SSR, SSSR) – ukrainalik badiiy gimnastikachi . 2004-yilgi Yozgi Olimpiya oʻyinlari ishtirokchisi, 2001 va 2002-yillarda ikki karra jahon chempioni.

## Biografiya
Yelena Dzyubchuk 1985-yil 19-mayda Simferopol shahrida tugʻilgan.

Simferopoldagi „Dinamo“ oʻsmirlar sport maktabida badiiy gimnastika boʻyicha tahsil olgan..Uning murabbiylari Lyubov Serebryanskaya, keyinroq Oksana Rizatdinova  boʻlishgan. Keyinchalik u Kiyevdagi Deryugin badiiy gimnastika maktabida oʻzini takomillashtirdi  .

U Simferopol va Kiyevdan „Gratsiya“ nomidan ishtrok etgan  .

2001-yilda Ukraina terma jamoasi tarkibida u Madridda boʻlib oʻtgan jahon chempionatida koʻpkurash bahslarida oltin medalni qoʻlga kiritdi.

2002-yilda Ukraina terma jamoasi aʼzosi sifatida u Yangi Orleanda boʻlib oʻtgan jahon chempionatida beshta lenta bilan guruh mashqlarida oltin medalni qoʻlga kiritdi.

2004-yilda u Afinadagi yozgi Olimpiya oʻyinlarida Ukraina terma jamoasiga qoʻshildi. Guruh koʻpkurashda Mariya Bilaya, Yuliya Chernova, Yelizaveta Karabash, Inga Kojokina va Oksana Paslas ham ishtirok etgan Ukraina terma jamoasi saralash bosqichida 9-oʻrinni egallab, finalga chiqa olmadi. Ukrainaliklar 42,150 ochko jamgʻarib, 8-oʻrindan finalga chiqqan ispaniyalik gimnastikachilarga 2,450 ball bilan imkoniyatni boy berishdi  .

## Manbalar
Qovgʻa burji

**Qovgʻa burji** (**♒**) (, *Aquuarius* , lotincha „suv tashuvchi“ degan maʼnoni anglatadi) astronomiyada Qoʻy va Baliqlar oʻrtasida joylashgan oʻn birinchi burj boʻlib, munajjimlikda taxminan 20-yanvardan taxminan 18-fevralgacha boʻlgan davrni aks ettiradi.

## Mifologiyasi
Ushbu yulduz turkumi miloddan avvalgi II asrdan beri maʼlum. Bobil astronomlari tomonidan kashf etilgan. Xudo suv quyadigan idish (koʻza) orqali tasvirlanadi.

Har safar Dajla va Frot daryolarida toshqin va vayronagarchiliklar sodir boʻlganda bobilliklar bu falokatlarni Xudo tomonidan yuborilganligiga ishonishgan.

Qovgʻa yulduz turkumi haqida ijobiy maʼnoga ega boʻlgan yana bir sivilizatsiya Misrda paydo boʻlgan. Misrliklar Qovgʻa burjini har yili Nil daryosining toshib ketishi bilan bogʻlashgan. Shu daryoning suvi orqali ular ekin maydonlarini sugʻorish uchun foydalanishgan, ichki ehtiyojlar uchun zaxiralar toʻplashgan. Anʼanaga koʻra, bahorning boshlanishi Qovgʻa burji bilan belgilangan. Ushbu yulduz turkumiga ishora qiluvchi yana bir sivilizatsiya – bu yunon mifologiyasi. Ushbu mifologiya Aquarius Ganimed timsoli bilan tavsiflanadi. Ganymed —Troyaning ilohiy qahramoni. Yunon mifologiyasida Ganimed qoʻy boqib yurganida Xudolar shohi Zevsning oʻzi burgut qiyofasida tushib kelgani hikoya qilinadi. Zevs yosh shahzodaning goʻzalligidan juda hayratda qoladi. Gomerning soʻzlariga koʻra, Ganymed insonlar ichida eng sevimlisi edi. Zevs bolani oʻgʻirlab, Olimp togʻiga olib ketadi**.**

Yunon mifologiyasining baʼzi versiyalarida Qovgʻa yulduz turkumi Janubiy Baliq yulduz turkumi tomon „suv oqib turgan koʻza“ shakliga ega, deb ishoniladi.

## Manbalar
Georgios Vovoras

**Georgios Vovoras** (muqobil imlo: Giorgos, Yiorgos, Yorgos) (  ; 1977-yil 18-yanvarda tug'ilgan) - yunon professional basketbol murabbiyi, u oxirgi marta Gretsiya Basket Ligasi va Yevroliganing "Panatinaikos" jamoasida yordamchi murabbiy bo'lib ishlagan.

## Murabbiylik karerasi
Vovoras 2008-yildan 2009-yilgacha Gretsiyaning 3-darajali B ligasidagi OFI Irakleio klubida bosh murabbiy bo'lgan. U 2010-yildan 2011-yilgacha Gretsiyaning "Peristeri" klubida yordamchi murabbiy bo'lgan. Keyin u 2012-yildan 2014-yilgacha Gretsiya Basket Ligasining "Panatinaikos" klubida yordamchi murabbiy bo'ldi.

Keyin u 2014 - 2015-yilgi mavsumda Rossiyaning VTB Birlashgan ligasi UNICS Qozon klubida murabbiy yordamchisi bo'lib ishlagan. U 2015 - 2016-yilgi mavsumda Cypriot Ligasining APOEL Nicosiya klubi bosh murabbiyi bo'lgan. APOEL Nikosiya bilan u 2016-yilgi Kipr kubogini qo'lga kiritdi.

Keyin esa 2016-yilning may oyida “Panatinaikos”ga yordamchi murabbiy sifatida qaytdi. Vovoras 2016-yilning oktyabr oyida, klub bosh murabbiyi Argiris Pedulakis o'z lavozimidan iste'foga chiqqanidan so'ng, "Panatinaikos"ning vaqtinchalik bosh murabbiyi bo'ldi. Vovoras "Panatinaikos"da vaqtinchalik bosh murabbiy bo'lib ishlagan, to klub Xavi Pascualni jamoaning yangi doimiy bosh murabbiyi etib tayinlagan.

U 2018-yilda Paskualni o‘rniga Rick Pitino o‘rniga “Panatinaikos”ning vaqtincha bosh murabbiyi bo‘ldi. Vovoras Pitino klubga qo'shila olmaguncha klubning vaqtinchalik bosh murabbiyi sifatida ishlagan.

2020-yil 17-iyun kuni Vovoras “Panatinaikos”ning kelasi mavsum uchun yangi bosh murabbiyi sifatida rasman e’lon qilindi. 2021-yil 4-yanvarda Vovoras hamda Panathinaikos klub uchun ham mamlakat ichida, ham Yevropa musobaqalarida bir qator omadsiz natijalardan so‘ng do‘stona tarzda xayrlashdi. Uning o'rnini isroillik murabbiy Oded Kattash egalladi.

Vovoras Vengriyaning "Debreceni" klubini 2021-yilning noyabridan 2022-yilning fevraligacha boshqargan va u jamoani boshqargan 11 liga o'yinining 6 ta sida g'alaba qozongan. 2022-yil 14-aprelda Vovoras Panathinaikosga qaytib keldi va jamoa Greeksiya Basket Ligasi mavsumi va musobaqa final o'yini bosqichini yakunlashi uchun Dimitrios Priftis va klubning bir qancha maʼmuriy aʼzolari ishdan boʻshatilgandan soʻng bosh murabbiylik lavozimini egalladi. Keyingi mavsumda u Dejan Radonjic 2023-yil 21-fevralda ishdan bo'shatilgunga qadar uning yordamchi murabbiyi bo'lib ishladi.

## Manbalar

## Tashqi havolalar

* EuroLeague murabbiylik profili
* Panathinaikos BC murabbiylik profili    -da Arxivlangan
Kilolo Kijakazi

**Kilolo Kijakazi** - amerikalik akademik , ijtimoiy xavfsizlik boshqarmasi komissari vazifasini bajaruvchi masʼul shaxs boʻlgan. U 2021-yilning 9-iyulida ishdan bo‘shatildi, soʻng 2021-yil yanvar oyida pensiya va nogironlik siyosati bo‘yicha komissar o‘rinbosari etib tayinlangan edi.

## Ta'lim
U Binghamton universitetida san'at bakalavri, Govard universitetida ijtimoiy ish magistri va Jorj Vashington universitetida davlat siyosati bo'yicha doktorlik kabi yutuqlarga erishgan yetuk mutaxassis darajasidagi shaxs hisoblanadi.

## Karyera
Kijakazi Urban insitutida institut xodimi va u yerda iqtisodiy va ijtimoiy muammolardan  zarar ko'rganlar bilan hamkorlik aloqalarini rivojlantirishni yoʻlga qoygan insonlardan biri. Urbanning jiddiy tadqiqot tartibini kengaytirish va mustahkamlash, topilmalarni turli auditoriyalarga samarali yetkazish uchun tashkilot bo'ylab koʻplab  xodimlar bilan faoliyat yuritgan.Shuningdek iqtisodiy xavfsizlik, tarkibiy irqchilik va boshqa muammolar bo'yicha tadqiqotlar olib borgan.

U bir paytlar Ford jamg'armasida dastur xodimi keyinchalik esa Byudjet va siyosat ustuvorliklari markazida katta siyosat tahlilchisi, Oziq-ovqat va ovqatlanish xizmatida dastur tahlilchisi soʻng  Milliy shahar ligasida siyosat tahlilchisi lavozimlarida faoliyat yuritgan. Bayden ma'muriyatiga kirishdan oldin u Uintrop Rokfeller jamg'armasi, ijtimoiy sug'urtar milliy akademiyasi va avlodlar ozodlik kengashi a'zosi edi. U Amerika taraqqiyot markazi qoshidagi oq-qora boylik tafovutini bartaraf etish bo'yicha maslahat kengashi raisi va partiyaviy siyosat markazida pensiya xavfsizligi va shaxsiy jamg'armalar bo'yicha komissiya a'zosi vazifalari bajargan. Kijakazi *afro-amerikalik iqtisodiy rivojlanish va kichik biznes mulki* muallifi.

## Manbalar
Arldagi yotoqxona

***Arldagi yotoqxona*** (; ) – bu 19-asrda yashagan gollandiyalik post-impressionist rassom Vinsent van Goghning uchta bir-biriga oʻxshash rasmlariga berilgan nom.

Ushbu kompozitsiyaga Van Gogh oddiygina ***"Yotoqxona"*** (fransuzcha: *La Chambre à coucher*) deb nom beradi. Uning maktublarida tasvirlangan uchta haqiqiy versiya mavjud boʻlib, ularni bir-biridan oʻngdagi devorda tasvirlangan rasmlardan osongina ajratish mumkin.

Rasmda van Gogning Arldagi Lamartin maydoni, Bush-du-Rhoneda joylashgan yotoqxonasi tasvirlangan. Oʻngdagi eshik orqali yuqori qavatga olib chiqadigan zinapoya tomonga ochiladi; chap tomondagi eshik Gauguin uchun tayyorlangan xona edi; old devordagi deraza Place Lamartin va uning bogʻlariga qaragan. Bu xona toʻrtburchak emas, balki old devorning chap burchagi oʻtkir burchakli hamda oʻng tomoni oʻtkir burchakli boʻlgan trapezoid edi.

## Birinchi versiya

:

Van Gog ushbu Teoga, biroz keyinroq Gauguinga yozgan maktublariga kompozitsiyaning eskizlarini ham kiritgan. Maktubda van Gog ushbu rasmni chizish goʻyasi kasallikdan bir necha kun toʻshakka mixlanib qolgach kelib chiqqanligini izohlaydi. Ushbu versiyaning oʻng tomonidagi devorda van Gogning doʻstlari Eugene Boch va Paul-Eugene Millietning portretlari joylashgan. Eugene Bochning portreti *"Shoir"*, Paul-Eugene Millietning portreti esa *"Oshiq" deb nomlanadi*.

## Ikkinchi versiya
1889-yil aprel oyida van Gog Arldagi eski kasalxonada davolanayotganida ukasiga Ron daryosi toshqinidan zarar koʻrgan dastlabki versiyasini yuboradi. Teo rasmni qayta tiklash va nusxalash uchun unga qaytarib yuboradi. 1889- yil sentyabr oyida qayta chizadi va ikkala rasmni ham Teoga joʻnatadi.

## Uchinchi versiya
1889-yilning yozida Van Gog onasi va singlisi Wil uchun oʻzining „eng yaxshi“ kompozitsiyalarini kichikroq hajmda qayta yaratish qaror qildi. „*Yotoqxona“ kartinasi* u tanlagan kompozitsiyalardan biri edi.

*"Yotoqxona" kartinasida* chap tarafdagi portret van Gogning *"Zundertlik dehqon"* avtoportretini eslatadi.

## Manbalar
Ottomar Anschütz

**Ottomar Anschütz** (1846-yil 16-may – 1907-yil 30-may) nemis ixtirochisi va fotografi. Filmogrаfiya sohаsiga kаtta hissa qoʻshgan shaxslardan biri hisoblаnаdi.

## Faoliyati
Anschütz 1864-1868 yillar oraligʻida Ferdinаnd Beyrich (Myunxen) va Lyudvig Angerer (Vena) qoʻl ostida fotogrаfiyani oʻrgаngan. U 1867-yilda Saksoniya qiroli Johnning otda tushgan fotosurati bilan ham mashhur. U Berlinda otasidan qolgan kompaniyani boshqargan, аsosan portretlar fotogrаfi va dekorativ rаssom sifatida ishlagan.

Anschütz oʻzining birinchi fotosuratlarini 1881-yilda suratga olgan. U 1882-yilda oʻzining tаkomillashgan portаtiv kamerаsini ishlab chiqdi. U o'zining yaratgan fotokamerasi orqali olingan o‘sha yildаgi Prussiya tabiatiga oid fotosuratlar ko'rgazmasi xalq orasida katta e‘tirofgа sazovor bo'lgan. Keyinchalik Berlinning Kriegsakademiy va Dyusseldorf shаharlarida ham shaxsiy fotosuratlar koʻrgаzmasini tashkil qilgаn.

1885-yilda Anschütz kameralarni tаkomillashtirish ustida ishlay boshlаdi. 1887-yilda oʻzining birinchi elektrotаkiskopi filmografiya sohаsining rivojlanishiga turtki boʻlgаn. U 24 ta slаyddan iborat aylanadigan shisha disk edi. Elektrotakoskop qo'lda yoqilgаn va Geissler trubkasi yordamida kichik auditoriyaga harakat illyuziyasini yarаtib, soniyasiga 30 ta kаdrni ko'rsatuvchi fotosuratlar ketma-ketligini ko'rish imkonini bergan. 1891-yildа u o'z ixtirosini takomillashtirgan va o'sha yili *Brennebenen-Verschluß* nomi ostidа patentlagan. Bu ixtiro Germaniyaning ikkita shahrida ishlab chiqarilа boshlangan, 1893-yilga kelib bunday qurilmalardan 140 ta ishlab chiqаrilgan. 1889-yildan boshlab Goerz & Co kompаniyаsi deyarli 30 yil mobaynida *Brennebenen-Verschluß* elektrotakiskopini ishlаb chiqargan. Anschütz Kаrl Pol Goerz bilan hamkorlikda kompaniya uchun uchta turli fotokamera modellarini ishlab chiqgаn.

Anschütz 1888-yilda Myunxenga koʻchib oʻtgan va u yerdа Charlottenstrda nomli fotostudiyasini ochgan.

Anschütz 1907-yilda Berlinda ko‘richakdan vafot etgаn. 

## Mukofotlari
* 1883-yilda Bryusseldagi fotokoʻrgazmalar musobaqаsida bronza medаli sohibi.
* 1887-yil 14-yanvarda Venadagi Photographografieen Gesellschaft kompaniyasi tomonidаn Vermeille mukofoti.
* 1889-yil Berlindagi Photographischen Jubiläumsаusstellung fotokoʻrgazmalar musobаqasida kumush medali sohibi.
* 1900-yil Photographischen Ausstellung fotokoʻrgаzmalar musoboqаsida oltin medаli sohibi.

## Manbalar
Arktika boʻrisi

**Arktika boʻrisi** (***Canis lupus arctos***) - Boʻrilarning Canis lupus kenja tur populyatsiyaslaridan biri boʻlib, Kanadaning Queen Elizabeth Islandsning Yuqori Arktika tundrasi, Melville Islandsdan tortib Ellesmere Islandgacha boʻlgan hududlarda yashaydi. Boshqa oʻrmon va tundraning oʻrtasida yashaydigan jonzodlardan farqli oʻlaroq, arktika boʻrisi butun hayotini arktikaning daraxtlar oʻsmaydigan shimol qismida oʻtkazadi. Shuningdek u qutb boʻrisi yoki oq boʻri nomlari bilan ham ataladi.

= Tashqi koʻrinishi =
U oʻrtacha kattalikda kenja tur boʻlib, Shimoliy gʻarb boʻrisiga oʻxshab ketadi, ammo oʻzining kichik jussasi, oq moʻynasi, torroq bosh chanogʻi va kattaroq qoziq tishlari bilan farqlanib turadi. Ammo 1930-yillardan beri ularning bosh chanogʻining oʻlchami kichirayib bormoqda.

= Yashash tarzi =
Keskin ob-havo tufayli arktika boʻrilarining harakatlanishi boʻyicha juda ham kam maʻlumoq mavjud. Arktika boʻrilari faqatgina butun kun 24 soat qorongʻu boʻlgan qish paytlari migratsiya qiladi. Bu esa arktika boʻrilari harakatlanishini tadqiq etishni qiyinlashtirib yuboradi. Yuqori Arktikadan 1,250 km janubda harorat −53 °C boʻlganda ularning harakatlanishiga oid tadqiqot oʻtkazilgan. Tadqiqotchilar shuni aniqlashdiki boʻrilar koʻpincha qoʻyxoʻkiz bilan oziqlanishadi. 

Yavvoyi tabiatda, arktika boʻrilari asosan qoʻyxoʻkizlar va yovvoyi quyonlar bilan oziqlanadi.

= Muhofaza qilish =
Arktika boʻrisi yoʻqolib ketish arafasidagi tur boʻlmasada, u baʻzi xavflarga duch kelmoqda. 1997-yilda arktika boʻrilari, ularning oʻljalari qoʻyxoʻkiz va yovvoyi quvonlarning sonida kamayish kuzatilgan. Bu oʻtgan toʻrt yilda kuzatilgan noqulay ob-havo oqibatidir. Arktika boʻrilarining soni keyingi yil kelgan qulay ob-havo tufayli yana tiklandi.  

= Manbalar =
William Hersey Hopkins

**William Hersey Hopkins** (20-dekabr 1841-yil – 17-dekabr 1919-yil) — amerikalik akademik, Goucher kollejining ilk rahbari boʻlib ishlagan. Annapolis (Maryland)da  St. John kollejida vaqtinchalik rahbar sifatida faoliyat olib borgan. 
## Hayoti
Hopkins 1841-yil 20-dekabrda Maryland shtatining Greensboro shahrida tugʻilgan. Uning otasi James Hopkins va onasi Elizabeth Clarke Lyden. 1851-yilda uning oilasi Marylandning Annapolis shahriga koʻchib oʻtadi. Shundan keyin Hopkins St. John kolleji qoshidagi boshlangʻich maktabda oʻqishini davom ettiradi. U oʻrta maxsus taʼlimni davom ettirish maqsadida shu kollejda oʻqigan.
## Akademik faoliyati
1859-yilda oʻqishni tamomlagach, St. John kollejida ishlaydi. Oradan bir qancha vaqt oʻtib, AQShda fuqarolar urushi boshlanadi va natijasida taʼlim muassasalari yopiladi. Shundan keyin u vaqtinchalik Marylanddagi Anne Arundel okrugi akademiyasida dars bergan va oradan vaqt oʻtib u yerga direktor etib tayinlangan. 1866-yilda Hopkins St. John kollejiga qaytadi va u yerda vitse-prezident lavozimiga koʻtariladi. 1884-yilda St. John kollejining oʻsha paytdagi rahbari John McDowell Leavitt isteʼfoga chiqqach, Hopkins uning vazifasini vaqtinchalik bajaruvchi etib tayinlanadi. U ikki yil davomida ushbu lavozimda ishlagan. 1886-yilda yangi tashkil qilingan Baltimoredagi ayollar kolleji yaʼni hozirgi Goucher kollejining rahbari lavozimiga tayinlangan va keyingi faoliyatini shu kollejda davom ettirgan.

Goucher kollejining ilk rahbari sifatida Hopkins ushbu muassasaning rivojlanishi va yuksalishida muhim rol oʻynagan.

## Manbalar
Rildo

**Rildo** – bu erkak ismi. U quyidagilarni anglatishi mumkin:

* Rildo (futbolchi, 1942-yilda tugʻilgan) (1942–2021), Rildo da Kosta Menezes, braziliyalik futbol himoyachisi;
* Rildo (futbolchi, 1989-yilda tugʻilgan), Rildo de Andrade Felisissimo, braziliyalik futbolchi;
* Rildo (futbolchi, 2000-yilda tugʻilgan), Rildo Gonsalves de Amorim Filho, Braziliya futboli hujumkor yarim himoyachisi Santa Klara
Sunchon milliy universiteti

**Sunchon milliy universiteti** (qisqartmasi: *SNU*) – 1935-yilda tashkil etilgan davlat oliy taʼlim muassasasi  boʻlib, Janubiy Koreyaning Jeollanam-do oroli, Sunchon shahrida joylashgan.
Universitet oltita kollej va beshta kasb-hunar maktabini oʻz ichiga oladi. Bular: tabiiy resurslar kolleji, ijtimoiy fanlar kolleji, gumanitar fanlar va sanʼat kolleji, muhandislik kolleji, taʼlim kolleji va farmatsevtika kolleji.
Shuningdek,10 ga yaqin chet el universitetlari bilan talabalar almashinuvi dasturlari boʻyicha shartnomalarga ega. Masalan,Sheffild universiteti, Oklaxoma universiteti va Missuri universitetlari bilan bakalavriat almashinuv dasturini amalga oshiradi.

## Tarixi
Sunchon milliy universiteti 1935-yilda „Sunchon davlat qishloq xoʻjaligi maktabi“ sifatida tashkil etilgan. Keyin u Sunchon qishloq xoʻjaligi politexnika maktabideb oʻzgartirgan(1973), 1979-yilda esa oliy oʻquv yurti sifatida roʻyxatdan oʻtgan. 1982-yilda universitet toʻliq toʻrt yillik universitetga aylangan va oʻnta kafedra tashkil etilgan. 1987-yilda aspirantura dasturi ham qoʻshilgan.

## Reytingi
Sunchon milliy universiteti „URAP World University Rankings (2013)“ reytingida 1351-oʻrinni egallagan.  „QS World University Rankings“ ga koʻra universitet Osiyoda 201-oʻrinni egallagan. "ICU World University Rankings" (2013) reytingida Sunchon universiteti Koreyada 36-oʻrin deb topilgan.

## Yotoqxonalar
Sunchon milliy universiteti Janubiy Koreyadagi eng yaxshi yotoqxonalardan biriga ega. Yotoqxona 5 ta bino (Cheongwoongwan, Hyangrimgwan, Changjogwan, erkaklar uchun Hyangrimgwan, ayollar uchun Jinligwan kampusi) va 1 ta maʼmuriy binodan iborat. Har bir yotoqxona binosida kompyuter xonasi, dam olish xonasi, kir yuvish xonasi mavjud boʻlib, yuqori tezlikdagi internet, aloqa tizimlari va yordamchi vositalar bilan taʼminlangan.

## Manbalar

## Havolalar
Şakir Bayhan

**Şakir Bayhan** (1938-yil 4-oktabr &#x2013; 2019-yil 15-fevral)  – turk leksikografi va oʻrmon xoʻjaligi muhandisi.

## Yoshligi
Bayhan 1938-yilda Chernogoriyaning Bijelo Polye shahrida tugʻilgan. Ikkinchi jahon urushi paytida Germaniya bosqinining bosimi ostida ushbu kichik shaharchada boshlangʻich maktabda oʻqigan.

Serbiyaning Novi Pazar shahrida oʻrta maktabni tamomlagan. Soʻng, 1959-yilda oilasi bilan Turkiyaga koʻchdi.

1969-yilda Istanbul universitetining oʻrmon xoʻjaligi fakultetini oʻrmon muhandisi sifatida tamomladi. Soʻng Turkiya Oʻrmon xoʻjaligi vazirligida bosh oʻrmon muhandisi lavozimida ishlay boshladi va 2002-yilda nafaqaga chiqdi.

## Leksikografiya ishlari
Universitet yillarida u sobiq Yugoslaviya tillari (bosniya, serb, xorvat) ustida ishlay boshlagan.

1969—1970-yillarda harbiy xizmatda boʻlganida Gʻarbiy Bolqon tillari boʻyicha tadqiqotlar qilgan. Keyinchalik 9 yillik mehnati natijasida 15000 soʻzdan iborat qoʻlda yozilgan serbcha-xorvatcha/turkcha lugʻat tayyorladi. 2000-yillarning boshida Turk tillari uyushmasi bilan hamkorlikda ish boshlagan. Bu hamkorlik va mashaqqatli mehnat natijasida 2015-yilda 30.000 dan ortiq soʻzli bosniyacha/turkcha lugʻatni tuzishdi.

Bayhan Bolqon mamlakatlarida yashovchi yoki bir necha yillar avval uchinchi mamlakatlarga koʻchib kelgan lugʻatshunos va tilshunos olimlar hamkorligida eski soʻzlar, idiomalar, sinonimlarni kashf borasida Bolqon tillarini oʻrganishga ham katta hissa qoʻshgan.

Uning nashrlaridan ko‘plab tilshunoslar, lug‘atshunoslar va olimlar akademik yozishda manba sifatida foydalanmoqdalar, shuningdek, Bolqon madaniyati, siyosati va boshqa masalalarga oid maqolalarda ham ulardan keng qo‘llanilmoqda.

## Manbalar
Adrian Jusino

**Adrian Jonni Jusino Cerruto** (; 1992-yil 9-iyulda tugʻilgan, Springfild, AQSH) - boliviyalik professional futbolchi, "Strongest" klubi va Boliviya terma jamoasi himoyachisi.

## Klub karyerasi
Jusino Amerika Qoʻshma Shtatlarida tugʻilgan, keyinchalik vatani Boliviyaga qaytib, Bolivar va Petrolero klublarida mashgʻulotlar oʻtkazgan. 2013-yilda Adrian Richland kolleji futbol jamoasida havaskor futbolchi sifatida oʻynay boshlaydi. Oʻsha yili Jusino "Union Maestransa" klubining unga boʻlgan qiziqishi tufayli "Union Maestransa" klubi safiga kelib qoʻshiladi. 2015-yilda u jamoani tark etadi va bir muddat "Ventura County Fusion" va "Allways Ready" jamoalarida toʻp suradi. 2018-yilning 23-yanvarida Jusino "Tulsa Roughnecks" klubi bilan shartnoma imzolaydi. 18-mart kuni "OKC Energy" klubiga qarshi oʻyinda u USL chempionatida debyut qiladi . 2019-yil boshida Jusino oʻz vataniga Boliviyaga qaytadi. 27-yanvar kuni "Destroyers"ga qarshi boʻlib oʻtgan oʻyinda u milliy Boliviya chempionatida debyut qiladi. 6-avgust kuni "Destroyers"ga qarshi oʻyinda Adrian jamoasi Bolivar uchun birinchi golini uradi. Oʻsha yili u oʻz jamoasiga chempion boʻlishda yordam beradi.

## Xalqaro karyerasi
2019-yil 3-mart kuni Nikaragua terma jamoasiga qarshi o‘rtoqlik uchrashuvida Jusino Boliviya terma jamoasi safida debyut qiladi. Oʻsha yili Adrian Braziliyada boʻlib oʻtadigan Amerika Kubogida ishtirok etish uchun tuzilgan terma jamoa tarkibga kiritiladi. Turnirda u Braziliya, Venesuela va Peru terma jamoalariga qarshi oʻyinlarda ishtirok etgan.

## Yutuqlari
**Klubda**

 **«<nowiki/>[[Bolivar (futbol klubi)|Bolivar]]<nowiki/>»**

* Boliviya chempionati gʻolibi - Apertura 2019-yil

## Havolalar
Kahiani Isidor Nestorovich

**Isidor Nestorovich Kahiani** (1904-yil Kutaisi guberniyasi, Suxumi tumani Gagida qishlogʻi, Rossiya imperiyasi tavallud topgan — vafot etgan yili nomaʼlum, Gali viloyati Gagida qishlogʻi, Abxaziya ASSR, Gruziya SSR) Gali viloyati, Abxaziyada  kolxozining brigadiri sifatida faoliyat yuritgan. ASSR Sotsialistik Mehnat Qahramoni (1948).

## Hayoti va faoliyati
Isidor Kahiani 1904-yilda Suxumi tumani Gagida qishlogʻida dehqon oilasida tugʻilgan. Millati gruzin.

I.N.Kahiani yoshligidan dehqonchilik bilan shug‘ullangan. Qishloq xoʻjaligini kollektivlashtirish boshlanishi bilan Isidor Nesterovich mahalliy qishloq xoʻjaligi arteliga qoʻshildi, keyinchalik qishloq xoʻjaligi arteli Gali viloyatidagi Chita Chxoriya kolxoziga aylantirildi va unda Isidor Kahiani dala ekinlari brigadasi brigadiri boʻlib faoliyat yurita boshladi.

1947-yilda u rahbarlik qilgan brigada 6 gektar maydonning har gektaridan o‘rtacha 70,5 sentnerdan makkajo‘xori yigʻib oldi. Shu munosabat bilan I.N.Kahianiga SSSR Oliy Kengashi Prezidiumining 1948-yil 21-fevraldagi farmoni bilan Lenin ordeni va *“*1947-yilda makkajoʻxori va bugʻdoydan yuqori hosil olgani uchun*”* Sotsialistik Mehnat Qahramoni unvoni hamda O'roq va bolg'a oltin medali berildi (№ 698).

Xuddi shu farmon bilan Chita Chxoriya kolxozining brigadiri Avksentiy Zosimovich Sheliya, jamoa aʻzolari Kalistrat Petrovich Djalagoniya, Dzika Rostomovich Kvaratsxeliya va Viktor Basaevich Patsatsiyaga ham Sotsialistik Mehnat Qahramoni unvoni berildi. Keyingi yillarda I.N.Kaxiani brigadasi ishchilari makkajo‘xori va yashil choy barglaridan yuqori hosil olishda davom etdilar. U oʻzi tugʻilgan Gali tumanidagi Gagida (Gogida) qishlogʻida yashagan. Uning vafot etgan sanasi aniqlanmagan. 

## Mukofotlari
Lenin ordeni (21.02.1948)
## Havolalar

* Кахиани Исидор Несторович  (рус.). Сайт «Герои страны».

## Manbalar
Kaydion Gabriel

**Kaydion Gabriel** (1990-yilning 1-dekabrda Trinidad va Tobagoda tugʻilgan) – trinidadlik futbolchi.

## Karyera
Himoyachi, yarim himoyachi, gʻolib yoki hujumchi sifatida harakat qila oladigan Gabriel jamoadoshlari tomonidan Ivory Coast terma jamoasi futbolchisi Dide Drogba sharafiga „Drogba“ laqabini oldi.

Gabriel 2013/14, 2015/16 va 2016/17-yillarda „Central“ bilan ketma-ket 3 marta Trinidadning eng yuqori pogʻonasida gʻolib chiqdi.

## Manbalar

## Tashqi havolalar

* Kaydion Gabriel Soccerwayda
Rafail Bichievich

**Rafail Bichievich Ugrexelidze** (1905-yil, Tiflis viloyati, Borchalinskiy tumani, Rossiya imperiyasi – vafot etgan yili nomaʼlum, Bolnisi viloyati, Gruziya SSR) Gruziya SSR Bolnisi viloyati Stalin nomidagi kolxoz rahbari. Sotsialistik Mehnat Qahramoni (1950-yil).

## Biografiya
Rafail Bichievich 1905-yilda Borchali tumanidagi aholi punktlaridan birida tugʻilgan. Yoshligidan dehqonchilik bilan shugʻullanib kelgan.

U 1930-yillarning oʻrtalaridan boshlab Bolnisi viloyatidagi Stalin nomidagi kolxozda ishlab, tamaki yetishtirishni boshlagan. R. B. Ugrexelidze 1942-yil mart oyida Qizil Armiya safiga safarbarlik uchun chaqirildi. R.Bichievich, shuningdek, Ulugʻ Vatan urushida qatnashgan va 774-piyoda polkida jang qilgan.

Demobilizatsiyadan soʻng u oʻz vataniga qaytib keldi va u yerda Bolnisi viloyati, Stalin nomidagi kolxozda Prokofiy Choxonelidze brigadasida rahbar boʻlib ishlashni davom ettirdi.

1949-yilda Rafail Bichievich rahbarligidagi boʻlinma 4,2 gektar maydonning har gektaridan oʻrtacha 28,4 sentnerdan Trapezond tamaki bargini yetishtirishga muvaffaq boʻldi va shu munosabat bilan SSSR Oliy Kengashi Prezidiumining 1950-yil 3-iyuldagi farmoni bilan u *"1949 yilda makkajoʻxori, tamaki va kartoshkadan yuqori hosil olgani uchun"* Sotsialistik Mehnat Qahramoni unvoni, Lenin ordeni va " Oʻroq va bolgʻa " oltin medallari bilan taqdirlandi (№ 5380). Xuddi shu farmon bilan katta ofitserlar Aleksandr Mixaylovich Asatiani, Vaxtang Aleksandrovich Asatiani va Levan Sofronovich Managadze ham Sotsialistik Mehnat Qahramoni unvoni bilan taqdirlangan. Yetti yillik reja (1959-1965) davridagi ish natijalariga koʻra Rafail Bichievichning katta mehnat yutuqlari Qizil Bayroq Mehnat ordeniga loyiq koʻrilgan  Rafail Bichievich nafaqaga chiqqanidan keyin Bolnisi viloyatida yashadi. Uning vafoti sanasi nomaʼlum.

## Mukofotlar
* Sotsialistik Mehnat Qahramoni
* Lenin ordeni
* Qizil Bayroq Mehnat ordeni (04.02.1966)

## Havolalar

* 

## Manbalar
Kantariya Irodi Ivlonovich

**Irodi Ivlonovich Kantariya** ( 1913, Zugdidi tumani, Kutaisi viloyati, Rossiya imperiyasi da tug'ilgan— vafot etgan sanasi ma'lum emas, Zugdidi viloyati, Gruziya SSR )

Gruziya SSR Zugdidi viloyati «Komunisti» gazetasi nomidagi kolxoz raisi. 

Sotsialistik Mehnat Qahramoni (1949).

## Biografiya
**Irodi Ivlonovich Kantariya** 1913-yilda Zugdidi tumani (hozirgi Zugdidi munitsipaliteti ) qishloq aholi punktlaridan birida dehqon oilasida tug'ilgan. 

Ulug‘ Vatan urushi yillarida Zug‘didi tumanidagi “Kommunisti” gazetasi nomidagi kolxoz raisi etib saylangan.

1948-yilda Irodi Kantariya boshchiligidagi “Komunisti” kolxozi 12 gektar maydonning har gektaridan oʻrtacha 20,1 sentnerdan Samsun tamakisini davlatga topshirgan. SSSR Oliy Kengashi Prezidiumining 1949-yil 3-maydagi farmoni bilan unga Lenin ordeni va *“1948-yilda makkajoʻxori va tamakidan yuqori hosil olgani uchun”* Sotsialistik Mehnat Qahramoni unvoni hamda O'roq va bolg'a oltin medali berilgan  .

Xuddi shu Farmon bilan “Komunisti” gazetasi nomidagi kolxoz ishchisi Illarion Antonovich Antiyaga ham Sotsialistik Mehnat Qahramoni unvoni berilgan.

; Mukofotlar

* Герой Социалистического Труда
* Орден Ленина
* Орден Октябрьской Революции(08.04.1971)
* Орден «Знак Почёта» (14.02.1975)
* Медаль «За трудовую доблесть» (25.12.1959)
* Медаль «За трудовое отличие» (24.02.1946)

## Eslatmalar


## Adabiyot

* SSSR Oliy Kengashi Prezidiumining 1949-yil 3-maydagi “Gruziya SSR yetakchi qishloq xoʻjaligi xodimlariga Sotsialistik Mehnat Qahramoni unvonini berish toʻgʻrisida”  Архивная копия  SSSR ishchilar deputatlari Sovetlari, No 105 (9945), 1949-yil 6-may.

## Havolalar

* Кантария Ироди Ивлонович  (рус.). Сайт «Герои страны».
Isaak Barrou

**Isaak Barrou** (1630-yil oktabr – 1677-yil 4-may) ingliz nasroniy ilohiyotchisi va matematiki boʻlib, odatda kalkulus rivojlantirishdagi dastlabki roli uchun hurmatga sazovor boʻlgan. Barrou, shuningdek, nufuzli „Lukas matematika professori“ unvonining birinchi sohibi boʻlganligi bilan ajralib turadi, bu lavozimni keyinchalik uning shogirdi Isaak Nyuton egallagan.

## Hayoti va ijodi

Barrou Londonda tugʻilgan. Otasi Tomas Barrou zigʻir toʻqimachilik bilan shugʻullangan. 1624-yilda Tomas Annga uylangan va ularning oʻgʻli Isaak 1630-yilda tugʻilgan. Ann taxminan 1634-yilda vafot etgan.  Ikki yil ichida Tomas yana turmushga chiqgan; yangi turmush oʻrtogʻi Ketrin Oksid boʻlgan.

Isaak dastlab Charterxausdagi maktabga borgan. Keyin esa Felsted maktabiga borgan va u yerda joylashgan. U Felstedda yunon, ibroniy, lotin tillarini oʻrganib, universitetda oʻqishga tayyorgarlik koʻradi.  Soʻngra, Kembrijdagi Trinity kollejida oʻqishni davom ettiradi..U klassika va matematikada boshqalardan ajralib turar adi.1648-yilda ilmiy darajasini olgadi. Barrou 1652-yilda Jeyms Dyuportning talabasi sifatida Kembrijda magistr darajasini oladi; keyin Isaak kollejda bir necha yil yashagan va Kembrijdagi yunon professori lavozimiga nomzod boʻlgan.

Keyingi toʻrt yil davomida u Fransiya, Italiya, Smirna va Konstantinopol boʻylab sayohat qilgan va koʻplab sarguzashtlardan soʻng 1659-yilda Angliyaga qaytib kelgan. U jasurligi bilan mashhur edi. Ayniqsa, u oʻzining jasorati bilan oʻzi boʻlgan kemani qaroqchilar tomonidan qoʻlga tushishdan saqlab qolgani alohida taʼkidlangan. Isaak oʻsha davrning mutlaqo taʼsirchan shaxsi boʻlib, begʻubor hayot kechirib, oʻz xatti-harakatlarini ehtiyotkorlik va vijdon bilan amalga oshirgan. 

1660-yilda restavratsiyadan soʻng u Kembrij universitetida yunon tilining Regius professori,1662-yilda Gresham kollejida geometriya professori, 1663-yilda Kembrijdagi Lukas kafedrasining birinchi xodimi sifatida ishlagan. 1669-yilda u Isaak Nyuton uchun professorlik lavozimidan voz kechgan.  Taxminan oʻsha paytda Barrou oʻzining *"Eʼtiqod koʻrgazmalari", „Rabbiyning ibodati“, „Dekalog“ va „Sacraments“ asarlarini* yaratgan. Umrining qolgan qismida u oʻzini ilohiylikni oʻrganishga bagʻishlagan. U 1670-yilda qirollik mandati bilan ilohiyot fanlari doktori unvoniga sazovor boʻlgan va ikki yildan soʻng Trinity kollejining magistri (1672), u yerda kutubxonaga asos solgan va vafotigacha shu lavozimni egallagan.

## Shuningdek qarang

* Barrou oy krateri uning nomi bilan atalgan
* Gresham Geometriya professorlari

## Manbalar
Biblioteca Vasconcelos

**Biblioteca Vasconcelos** ((*Vasconcelos kutubxonasi*), shuningdek, ***la Biblioteca Vasconcelos*** yoki ***la Vasconcelos*** nomi bilan ham tanilgan va matbuot tomonidan *Megabiblioteca* ("megakutubxona") deb nomlanadi) - Mexiko shahrining markazidagi kutubxona. U faylasuf va prezidentlikka sobiq nomzod va Meksika Milliy kutubxonasining sobiq prezidenti Jose Vasconcelosga bag'ishlangan. Kutubxona 38 000 kvadrat metr (409 000 sq fut) ga cho'zilgan va dastlabki rejalashtirilgan qiymati 954 million peso (taxminan 98 million AQSh dollari) bo'lgan. Meksika Kongressi 2006-yilgi byudjetni qisqartirish rejalarini, shu jumladan hukumatning barcha uch bo'g'inini qisqartirishni taklif qilgan. Milliy Harakat partiyasi (PAN) esa Enciclomedia va Vasconcelos kutubxonasi uchun mablag'larni saqlab qolgan muqobil byudjetni taqdim etgan.

Kutubxona Delegación Cuauhtémoc shahar markazida, metro, shahar atrofida yuruvchi poyezd va metrobus kesishadigan Buenavista vokzalida joylashgan. U meksikalik rassomlarning bir nechta haykallari bilan bezatilgan, jumladan Gabriel Orozkoning *Ballena* ( *kit* ) haykali binoning markazida joylashgan.

## Tarixi
Keyinchalik Meksika Prezidenti Vicente Fox 2006-yil 16-mayda kutubxonaning ochilish marosimini o'tkazgan va bu 21-asrning eng ilg'or inshootlaridan biri ekanligini va bu haqda butun dunyoda gapirishini aytgan. Ushbu inauguratsiya prezident 2006-yilgi prezidentlik saylovlari oldidan o'z yutuqlarini targ'ib qilishi kerak bo'lgan muddatdan bir hafta oldin bo'lib o'tgan.

Kutubxona 2007-yilning mart oyida qurilishdagi ba'zi nuqsonlar sababli yopilgan. Federatsiyaning Bosh Auditori 36 ta qurilish qoidabuzarliklarini aniqlagan va federal hukumatning davlat xizmatchilari uchun 13 ta javobgarlik to'g'risida ariza bergan. Aniqlangan qoidabuzarliklar orasida 15 million peso (taxminan 1,4 million dollar) qiymatidagi marmar bloklarni noto'g'ri joylashtirish ham bo'lgan.

Calderon boshqaruvi davrida kutubxona qurilishini qayta tiklash bo'yicha sa'y-harakatlar 32 million peso (taxminan 3 million AQSh dollari) miqdoridagi sarmoya bilan davom etgan.

Kutubxona 2008-yil noyabr oyida 22 oydan so'ng jamoatchilikka qayta ochilgan.

## Arxitekturasi
Kutubxona uchun loyiha taklifi meksikalik (yahudiy) arxitektorlar Alberto Kalach va Xuan Palomar tomonidan ishlab chiqilgan.

## Manbalar

## Tashqi havolalar

* 
* kalach.com